Document ID: 31997D0129

Komisjoni otsus,
28. jaanuar 1997,
millega kehtestatakse pakendimaterjalide identifitseerimissüsteem vastavalt Euroopa Parlamendi ja nõukogu direktiivile 94/62/EÜ pakendite ja pakendijäätmete kohta
(EMPs kohaldatav tekst)
(97/129/EÜ)
EUROOPA ÜHENDUSTE KOMISJON,
võttes arvesse Euroopa Ühenduse asutamislepingut,
võttes arvesse Euroopa Parlamendi ja nõukogu 20. detsembri 1994. aasta direktiivi 94/62/EÜ pakendite ja pakendijäätmete kohta, [1] eriti selle artikli 8 lõiget 2,
ning arvestades, et:
identifitseerimissüsteem peab olema vähemalt esimeses etapis vabatahtlik, kuid see tuleb läbi vaadata, et kindlaks teha, kas muuta see järgmistel etappidel kohustuslikuks;
identifitseerimissüsteem vaadatakse korrapäraselt läbi ja vajadusel muudetakse direktiivi 94/62/EÜ artiklis 21 sätestatud korras;
käesolevas otsuses ettenähtud meetmed on kooskõlas direktiivi 94/62/EMÜ artikli 21 kohaselt asutatud komitee arvamusega,
ON VASTU VÕTNUD KÄESOLEVA OTSUSE:
Artikkel 1
Käesoleva otsuse, millega reguleeritakse kõiki direktiiviga 94/62/EÜ hõlmatud pakendeid, eesmärk on kehtestada identifitseerimissüsteemi aluseks olev numeratsioon ja lühendid, märkides kasutatud pakendimaterjali(de) laadi ja määrates kindlaks materjalid, mille suhtes identifitseerimissüsteemi kohaldatakse.
Artikkel 2
Käesolevas otsuses kasutatakse järgmisi mõisteid:
- vajaduse korral direktiivi 94/62/EÜ artiklis 3 sätestatud mõisted,
- komposiitpakend: pakend, mis on valmistatud eri materjalidest, mida ei saa käsitsi üksteisest eraldada ja millest ühegi puhul ei ületata direktiivi 94/62/EÜ artiklis 21 sätestatud korra kohaselt kehtestatud massiprotsenti. Sama korraga võib kehtestada võimalikud erandid mõnede materjalide jaoks.
Artikkel 3
Identifitseerimissüsteemi nummerdus- ja lühendite süsteem on sätestatud lisades.
Nende kasutamine on vabatahtlik I lisas nimetatud plastmaterjalide, II lisas nimetatud paberi- ja puitkiudplaatmaterjalide, III lisas nimetatud metallide, IV lisas nimetatud puidumaterjalide, V lisas nimetatud tekstiilmaterjalide, VI lisas nimetatud klaasimaterjalide ja VII lisas nimetatud komposiitpakendite osas.
Otsuse, kas kehtestada mõne materjali või materjalide kohustuslik identifitseerimissüsteem, võib vastu võtta direktiivi 94/62/EÜ artiklis 21 sätestatud korras.
Artikkel 4
Käesolev otsus on adresseeritud liikmesriikidele.
Brüssel, 28. jaanuar 1997

Labels: 12
3
20